### MUUTAMIA KÄYTÄNNÖN OHJEITA ABEILLE k19

1. AINEKOHTAISET OHJEET

Ylioppilastutkintolautakunta on antanut ainekohtaisia ohjeita, joihin jokaisen kokelaan on tarpeellista tutustua ao. opettajan kanssa. Lautakunnan edustajat ovat useasti varoittaneet ylipitkistä aineista ja antaneet matematiikan ja reaalikokeen osalta erillisohjeita. Annettuja ohjeita tulee kokelaan edun kannalta noudattaa tarkasti.

2. KIRJOITUSPÄIVINÄ AJOISSA PAIKALLE – KOEAJAN

KANNATTAA HYÖDYNTÄÄ TARKOIN

Jokaisen kokelaan on **oltava sähköisten kokeiden** **kirjoitusaamuna kirjoituspaikalla klo 8.00**

Koetilaisuudesta saa poistua aikaisintaan klo 12.00, mutta on suositeltavaa, että koko koeaika käytetään mahdollisimman tarkoin vastausten ja tehtävien huolelliseen viimeistelyyn.

Kokelas voi tuoda mukanaan omia eväitä, virvokkeita ja makeisia, mutta käärepaperit yms. on poistettava ennen kirjoitussaliin menoa. **Eväät ja kirjoitusvälineet asetetaan tarjottimelle, joka on lukion luokkatilan edustalta. Tarjotin palautetaan kokeen jälkeen luokkatilan ulkopuolelle siistiin pinoon.**

Kirjallisessa kokeessa tarvitset mukaasi:

* kannettavan tietokoneen tai kirjoitusvälineet
* asiallisen ja itseäsi miellyttävän vaatetuksen
* villasukat tai tohvelit
* omat eväät
* laskimen ja taulukkokirjan (ennakkotarkistus!)
* rannekellon, vaikka salissa onkin kaksi seinäkelloa

Sähköisessä kokeessa tarvitset oman kannettavan ja kuulokkeet. Myös oman langallisen tietokonehiiren saa tuoda.

Saliin ei viedä mitään muuta ja kaikki paperit, päänsärkylääkkeet jne. ovat siellä valmiina. Lääkkeet on toimitettava kansliaan tai rehtorille ennen kokeen alkua.

* ÄLÄ SOTKE VASTAUSPAPEREITASI RUOKAILUN YHTEYDESSÄ! Laita siis vastauspaperisi kahvihetken ajaksi kakkostuolille.

3. MATKAPUHELINTA EI KOESALIIN, TUPAKKATAUOT

KIELLETTYJÄ, EI NUUSKAA HUULEEN

**Matkapuhelimien tuominen koesaliin on ehdottomasti kielletty.** Matkapuhelimen hallussapito tutkintotilaisuudessa voidaan tulkita tutkintojärjestyksen rikkomisella, josta seuraamus on sama kuin vilpistä.

**Tupakointitaukojen tms. järjestäminen kokeen aikana ei ole sallittua.**

**Vältä runsaiden hajusteiden käyttöä koetilassa! Ongelmallisia voivat olla deoderanttien ja parfyymien ohella esim. citrushedelmät.**

Mitään tutkintoaineeseen liittyvää materiaalia ei kokelaalla saa luonnollisestikaan olla mukanaan kirjoituspaikalla. Mikäli valvojat sellaista havaitsevat, se katsotaan vilpin yritykseksi. Poistuessaan kirjoituspaikalta kokelas ei saa viedä mukanaan mitään kirjoituksiin liittyvää materiaalia.

Jos kokelas syyllistyy **vilppiin tai vilpin yritykseen** tai muulla käyttäytymisellään törkeästi rikkoo tutkintojärjestystä, **kaikki kyseisen tutkintokerran kokeet katsotaan hylätyiksi.** Sama rangaistus kohtaa kokelasta, joka auttaa toista vilpin yrityksessä.

**Matemaattiset taulukot ja laskimet on tuotava opettajan tarkastettavaksi vähintään päivää ennen matematiikan koetta ja reaalikoetta**. Laskinten ohjekirjasia ei saa ottaa mukaan kirjoituspaikalle. Laskimet ja taulukot toimitetaan kirjoitustilaan ennen koetta.

4. SAIRASTUMINEN – SOITTO REHTORILLE, SITTEN LÄÄKÄRIIN

Mikäli joku kokelaista **sairastuu** välittömästi ennen koetilaisuuden alkua, on asiasta **ilmoitettava heti koululle** puh. 0400 216 176/050 5120 717 (rehtori) tai 040-5745460 (koulusihteeri) ja **toimitettava ensi tilassa** **kirjoituspäivänä päivätty lääkärintodistus koululle.** Kirjoitustilaisuus pyritään tällöin järjestämään koulun omien mahdollisuuksien mukaisesti esim. koulun terveydenhoitotiloissa, kokelaan kotona tai sairaalassa.

Lääkärintodistuksesta tulee selkeästi käydä ilmi, **mistä sairaudesta on kyse, sairauden vaikeusaste ja ajankohta**. Lieventävänä seikkana on yleensä otettu huomioon vain sellaiset sairaudet, joiden vaikutus tuloksiin on ollut selvästi todettavissa, mutta nimenomaan vain tilapäisesti.

5. MYÖHÄSTYMINEN UHKAA – TIETO VÄLITTÖMÄSTI REHTORILLE TAI KANSLIAAN.

6. LEVON, RENTOUTUMISEN, VIRKISTÄYTYMISEN, HYVIEN YSTÄVIEN JA PERHEEN MERKITYS SUURI KESKELLÄ KOVAA PRÄSSIÄ

7. MUISTA OIKEAN RAVINNON MERKITYS KIRJOITUSPÄIVINÄ

* Tarpeen hyvän vireystilan ylläpitämiseksi
* Hedelmät, voileivät ja vähäsokeriset mehut hyviä kirjoituspäivien eväitä

8. HUIPPUTÄRKEÄT LINKIT SÄHKÖISEEN YO-TUTKINTOON

YTL:n ohjeet:

www.ylioppilastutkinto.fi -->digitaalinen yo-koe

Abitti-järjestelmä:

https://www.abitti.fi/

9. POHJALAINEN ILTA

* Hirvijoen/Mäenpään kylätalolla ke 13.2. klo 18.00
* abiturienttien ja opettajien yhteinen illanvietto
* abit pukeutuvat pohjalaispukuun
* ateriointi seisovasta pöydästä. Vuonna 2019 aterian maksaa abien puolesta lukio
* Aterian jälkeen opettajat ja abit esittävät toisilleen ohjelmaa. Abiturienttien ohjelmaosuuteen on kuulunut mm. tietokilpailuja opettajille tai kilpailu, jossa opettajilla ja abeilla on omat joukkueet.
* Ohjelmien esityksen jälkeen abit ovat esittäneet omat abilaulunsa opettajille ensimmäisen kerran. Opettajan luvalla laulun on voinut esittää myös seuraavan päivän penkinpainajaisissa.
* Tarkoitus on, että tilaisuudesta jää hyvä mieli molemmille osapuolille. Esiinnytään siis fiksusti puolin ja toisin.

10. PENKKARIT

* Abien aamunavaus vanhan kanslian keskusradion kautta. Sen jälkeen voitte kierrellä luokissa klo 9.00 asti.
* Abiajelu klo 9-11
* Asiallinen käytös myös viimeisenä koulupäivänä
* Häiritsevään humalatilaan puututaan varmasti
* Olisi hienoa, että tästä elämäsi merkkipäivästä jäisi myös miellyttäviä muistikuvia



11. POTKIAISET JA HENKILÖKUNNAN KAHVITILAISUUS

* Potkiaiset liikuntasalissa klo 11.30-13.00
* Henkilökunnan kahvitilaisuus ruokalassa klo xx.xx.−xx.xx
* Abit kustantavat henkilökunnalle pullakahvit Aluksi juodaan kahvit
* Rehtori kiittää abeja ja evästää jatkoon omassa puheenvuorossaan
* Yksi abiturienteista pitää lyhyen kiitospuheen koko henkilöstölle. Puheessa voi tarkastella abien tuntoja (ainakin) kahdeltatoista kouluvuodelta.
* Tilaisuudesta siirrytään kotiin valmistautumaan abiristeilyyn ja perjantaina alkavaan lukulomaan